cyanic-selkie/wikianc huggingface dataset:
Mustafa Hacıqasımov
Əmək fəaliyyəti
Azərbaycanın baş mama-ginekoloqu. Professor, Azərbaycan SSR Əməkdar Həkimi (1940), Azərbaycan SSR Əməkdar Elm Xadimi, Bakıda doğum evinin yaradıcılarından biri. Birinci-dördüncü çağırış Azərbaycan Ali Sovetinin deputatı olmuşdur. 1-ci dünya müharibəsində lazaretlərdə hərbi həkim kimi çalışmışdır.
Birinci Dünya müharicəsinin iştirakçısıydı. Məşhur rus alimi professor B.G. Prjevalskiy doktor Mustafa-Bəy-Hacıqasımova hərbi qospitaqlda həkim vəzifəsinə təsdiqlədi. G. Prjevalskİ göstərir ki, 1914-cü il dekabrın 9-dan 1916-cı il iyulun 1-dək olan müddətdə 445 xəstə və yaralı xəstəni ziyarət etdi, onlardan yalnız 2% -i öldü və bu, çox qayğı və iş görən Hacı Qasımovun böyük əməyi idi. Xarkov vilayətinin hərbi çağırış xidmətinin işə qəbul siyahısında deyilir: "Sinif sanitar milis zabitinin dərəcə həkimi Mustafa bəy Hacı Qasımov Baş Hərbi Sanitariya İdarəsinin əmri əsasında hərbi xidmətə çağırılır. 27 yanvar 1969-cu il, Bakı şəhərində vəfat etmişdir.
Təltiflər
"Lenin", "Şərəf nişanı" ordenləri və bir sıra medallarla təltif olunmuşdur.
Sasaki Takayuki
– Meyci dövründə fəaliyyət göstərmiş Yaponiya siyasətçisi.
Həyatı
Sasaki Takayuki 1830-cu ildə Yaponiyanın Tosa hanında doğulmuşdur. Sakamoto Ryoma və Qoto Şociro ilə birlikdə Tosa hanındakı imperator restevrasiyası hərəkatında iştirak etmişdir. Meyci islahatından sonra Ədalət nazirliyinə qoşulmuş, 1871-ci ildə İvakura missiyası çərçivəsində digər ölkələrin məhkəmə sistemlərini tədqiq etmişdir. Koreyanın mümkün işğalı üzərindəki mübahisələrdən sonra bir çox tosalı siyasətçi buna qarşı çıxaraq vəzifələrindən istefa etsələr də, Sasaki hökumətdə qalmışdır. 1877-ci ildə keçmiş Tosa samuraylarının Satsuma üsyanına qatılmamasında vacib rolu olmuşdur.
Növbəti illərdə Yaponiya Gizli Şurasının üzvü olmuş, gələcəkdə İmperator Tayşo olacaq vəliəh Harunun tyutoru seçilmişdir. O, Şahzadə Masako və Şahzadə Fusakonun da müəllimi olmuşdur. Bunlara baxmayaraq, Sasaki həmişə ana siyasətin xaricində qalmışdır.
Lucasfilm
Lucasfilm Ltd. LLC — ABŞ film və televiziya istehsalı şirkəti və "The Walt Disney Company"nin biznes seqmenti olan "Walt Disney Studios"un qolu. Studiya ən çox "Ulduz müharibələri" və "İndiana Cons" franşizalarının yaradılması və istehsalı ilə tanınır. Filmlər üçün xüsusi effektlərin, səsin və kompüter animasiyasının hazırlanmasında aparıcı şirkət hesab olunur. "Lucasfilm" 1971-ci ildə rejissor Corc Lukas tərəfindən Kaliforniyada təsis edilmişdir, lakin şirkətin əksər əməliyyatları 2005-ci ildə San-Fransiskoya köçürülmüşdür. "Disney" korporasiyası 30 oktyabr 2012-ci ildə "Lucasfilm"i 4,05 milyard dollar pul və səhm qarşılığında satın almışdır.
Kənan Nəsibov
Kənan Cəbrayıl oğlu Nəsibov (20 aprel 1999; Əsrik Cırdaxan, Tovuz rayonu, Azərbaycan — 13 sentyabr 2022; Kəlbəcər rayonu, Azərbaycan) — Azərbaycan Silahlı Qüvvələrinin əsgəri. 2022-ci il sentyabrın 12-dən 13-nə keçən gecə Ermənistan Silahlı Qüvvələrinin Kəlbəcər rayonu istiqamətində, Azərbaycan-Ermənistan sərhədində Azərbaycan Ordusuna qarşı törətdiyi təxribat nəticəsində şəhid olmuşdur.
Həyatı
Kənan Nəsibov 20 aprel 1999-cu ildə Tovuz rayonunun Əsrik Cırdaxan kəndində anadan olmuşdur. 2005-2016-cı illərdə orta təhsil almışdır. Subay idi.
Hərbi xidməti
Kənan Nəsibov Azərbaycan Silahlı Qüvvələrinin sıralarında xidmət edən müddətdən artıq həqiqi hərbi xidmət qulluqçusu idi. Öz istəyi ilə Tovuz rayonundakı xidmət yerini dəyişərək Kəlbəcər rayonunda yerləşən "N" saylı hərbi hissələrin birində xidmətini davam etdirirdi.
2022-ci il sentyabrın 12-si gecə və 13-ü səhər saatlarında Ermənistan silahlı qüvvələri tərəfindən Azərbaycan-Ermənistan dövlət sərhədinin Daşkəsən, Kəlbəcər, Laçın və Zəngilan istiqamətlərində genişmiqyaslı təxribat törədilmişdir. Təxribat nəticəsində Azərbaycan-Ermənistan sərhədində sərhəd toqquşması baş vermişdir. Döyüşlərdə müddətdən artıq həqiqi hərbi xidmət qulluqçusu və snayper olaraq iştirak edən Kənan Nəsibov 13 sentyabr 2022-ci ildə Kəlbəcər rayonu istiqamətində döyüş tapşırığını yerinə yetirərkən şəhid olmuşdur. Nəşi yaşadığı evə gətirilərək doğulduğu Tovuz rayonunun Əsrik Cırdaxan kəndində dəfn edilmişdir. Dəfn mərasimində Tovuz rayon İcra Hakimiyyətinin başçısı Məmməd Məmmədov, Milli Məclisin deputatı Ülviyyə Ağayeva, hüquq-mühafizə orqanlarının rəhbərləri, hərbçilər, rayon ictimaiyyətinin nümayəndələri iştirak etmişlər.
Azərbaycan Respublikasının ərazi bütövlüyünün bərpa edilməsi uğrunda gedən döyüş əməliyyatlarında iştirak edərək igidlik və mərdlik göstərmiş, hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirərək şəhid olmuş Kənan Nəsibov Azərbaycan Prezidenti İlham Əliyevin 05.11.2022-ci il tarixli Sərəncamına əsasən ölümündən sonra 3-cü dərəcəli "Rəşadət" ordeni və "Vətən uğrunda" medalı ilə təltif edilmişdir.
İstinadlar
<references group="" responsive="1">
Fərhad Xəlilov
Fərhad Qurban oğlu Xəlilov — Azərbaycan rəssamlıq məktəbinin nümayəndəsi, Azərbaycan Respublikasının xalq rəssamı (2002), Azərbaycan Rəssamlar İttifaqının sədri (1987-ci ildən).
Həyatı
Fərhad Xəlilov 26 oktyabr 1946-cı ildə anadan olub. 23 saylı orta məktəbdə təhsil almışdır. İlk peşə təhsilini 1961–1966 illərdə Əzim Əzimzadə adına Azərbaycan Dövlət Rəssamlıq Məktəbində almışdır. Daha sonra o, 1966–1968-ci illərdə Stroqanov Rəssamlıq Məktəbində və 1969–1975-ci illərdə Moskva Poliqrafiya İnstitutunda öz təhsilini davam etdirmişdir.
Rəssamın əsərləri dəfələrlə keçmiş SSRİ ölkələrində, Avropada, həmçinin müxtəlif qalereya və sərgilərdə nümayiş etdirilmişdir.
Madonna Qranduka
Madonna Qranduka — İntibah dövrü İtaliya rəssamı Rafael Santinin 1505-ci ildə yağlı boya ilə işlədiyi əsər. Əsər Rafael Santinin Florensiya dövrünə aid edilir. "Madonna Qranduka" əsəri hal-hazırda İtaliyada, Florensiya şəhərindəki Palatso Pittidə saxlanılır.
Cekinin axtarışında (film, 2009)
Cekinin axtarışında (ing. Looking for Jackie) — film Çində 2009-cu ildə çəkilmişdir. Filmdə Ceki Çan öz rolunu ifa edir.
Məzmunu
Çunq Yatsan 16 yaşındadır, İndoneziyada yaşayır və bir gün onu tələbə kimi qəbul edəcək bütü Ceki Çanla görüşməyi xəyal edir. Çunq xəyallarına o qədər qarışır ki, o, hətta oxumur — mandarin ləhcəsindəki qiymətləri xüsusilə zəifdir, buna görə sinif yoldaşları onu döndərirlər. Çunq'u Pekindəki nənə və babalarına göndərmək istəyirlər və əvvəlcə yeniyetmə ayrılmaq istəməsə də, sonra Ceki Çan'ın növbəti filminin orda çəkiləcəyini öyrənəndə Pekinə gedir.
Mustafa Mustafayev (filoloq)
Mustafa Mir Qasım oğlu Mustafayev — filologiya elmləri namizədi, professor
Həyatı
Mustafa Mustafayev (Mir Mustafa Mir Qasım oğlu Mir Mustafayev - Talışlı) 18 noyabr 1926-ci ildə Lənkəran qəzasının Mahmudavar (indi Masallı rayonuna daxildir) qəsəbəsində anadan olmuşdur. O, XVIII əsrdə Talış xanlığının əsasını qoyan general-mayor Mir Mustafa xan Talışlının törəmələrindəndir. Sovet hakimiyyətinin ilk illərində inzibati tədbirlərlə əlaqədar ailəsi ilə Şirvana köçürülmüşdür. Mustafa Mustafayev ibtidai və orta təhsilini Şamaxı şəhərində almışdır. 1944-cü ildə hərbi səfərbərliyə alınmış, 1946-cı ildə Hərbi xidmətdən tərxis olunmuşdur.
İbrahim Rəhimov
Rəhimov İbrahim Molla Rəhim oğlu — həkim diplomu almış ilk azərbaycanlı, Azərbaycanın ilk psixiatr həkimi, Atası Molla Rəhim Süleyman oğlu Qazax qəzasının Dağkəsəmən kəndinin dövlət kəndlilərindən idi.
Həyatı
İbrahim Rəhimov 1849-cu ildə Tiflis gimnaziyasının türk dili (azərbaycan dili)və şəriət müəllimi ailəsində doğulub. Onun atası Rəhim Süleyman oğlu Gəncə qəzasının Dağkəsəmən kəndinin dövlət kəndlilərindən idi. O, şərq dillərini vəşəriəti mənimsəyərək mollalıq etmişdir. 1850-ci ildə Tiflis Klassik Gimnaziyasında müəllim kimi fəaliyyətini davametdirən Molla Rəhim ailəsini Tiflisə köçürür və oğlunun tərbiyəsi ilə özü məşqul olur, əvvəlcə ona "Qurani-Kərimi" və doğma dilini öyrədir, 1858-ci ildə isə İbrahimi dərs dediyi gimnaziyanın hazırlıq kursuna göndərir. Ciddi gimnaziya qaydaları ilə tərbiyyə alan İ.Rəhimov artıq birinci sinifdə rus dilini mükəmməl bilirdi. O dərslərini yaxşı oxuyur, öyrədilən proqramı asanlıqla qavrayırdı, onun soyadı əlaçılar gimnazistlərin siyahısında idi. .
Mustafa Mustafayev (filoloq)
Həyatı
1961-ci ilin yanvarın 1-də "XIX əsr Azərbaycan ədəbiyyatı tarixi” ixtisası üzrə V.İ.Lenin adına ADPİ-nin əyani aspiranturasına qəbul olunmuşdur. 1965-ci ilin aprelində "Q. Zakir şeirinin sənətkarlığı " mövzusunda dissertasiya müdafiə edərək filologiya elmləri namizədi elmi dərəcəsi almışdır. Bir müddət institutun tədris hissəsində çalışdıqdan sonra müsabiqə yolu ilə "Azərbaycan ədəbiyyatı və onun tədrisi metodikası" kafedrasında müəllim, baş müəllim və dosent vəzifələrini tutmuşdur.
İbrahim Rəhimov
Təhsil
1867-ci ildə Tiflis quberniyası gimnaziyasının direktoruna ünvanlanan müraciətidiqqətsiz qalmır. Təhsildə qazandığı müvəffəqiyyətlərin, dünyəvi elmlərə həvəsini,xüsusi əqli inkişafa malik olmasını nəzərə alan Tiflis Klassik Gimnaziyasının Pedaqoji Şurası 1867-ci il iyunun 19-da keçirilən növbəti iclasında İ. Rəhimova Moskva Universitetində oxumaq üçün zəmanət verir. Əla qiymətlərlə gimnaziyanı bitirən İ.Rəhimov həmin il Moskvaya gəlir,qəbul imtahanlarını müvəffəqiyyətlə verib, nə üçünsə universitetin tibb fakültəsinə deyil, fizika-riyaziyyat fakültəsinə qəbul olunur. Tiflisdən Moskvaya həkim olmaq arzusu ilə gedən İbrahimin ciddi səyi nəticəsində onu tibb fakültəsinə keçirirlər.Gənc İbrahimi alim-zooloq və görkəmli ictimai xadim A.P.Boqdanov, histofzioloq və bakterioloqların Moskva məktəbinin yaradıcısı A.İ. Babuxin, görkəmli terapevt Q.A.Zaxarin, istedadlı nevropatoloq A.J. Kojevnikov və başqalarından tibb elmininsirlərini öyrənir. Təkcə onu qeyd etmək kifayətdir ki, universitetdə təhsil aldığı müddətdə, botanika və fizika fənləri istisna olmaqla, bütün fənlərdən əla qiymətalmışdı. Uşaqlığdan zəhmətsevən və qənaətcil olan İbrahim maddi cəhətdən özünü təmin etmək üçün Moskva gimnazistlərinə rus dilindən xüsusi dərslər də verirdi.
Mustafa Mustafayev (filoloq)
Həyatı
Mustafa müəllimin peşəkar elmi-pedaqoji fəaliyyəti ictimaiyyətin nəzərini cəlb etmiş, institutun elmi şurası 1990-cı ildə SSRİ Ali Attestasiya Komissiyası qarşısında professorluq elmi dərəcəsi verilməsi haqqında vəsadət qaldırmışdır.
İbrahim Rəhimov
Təhsil
Tələbə İbrahim S.Q. Neçayevin "Народная расправа" adlanan qeyri-leqal təşkilatına qəbul edilməmişdən öncə, ilk həyat imtahanından-inqilabi sınaqdan çıxır. 1869-cu ili noktyabr ayında məşhur "Полунинская история" hərəkatında fəal iştirak etdiklərinə görə univesitetdən qovulan tələbələr sırasında İbrahim də vardı. Başqa dustaqlarla birgə o, Peterburqa göndərilmiş və Petropavlov qalasına salınmışdı.. Rəhimov qalanın müxtəlif kameralarında 11 may 1870-ci ildən 1 oktyabr 1871-ci ilədək oturdu. O, məhbusluq dönəmini ləyaqətlə keçirdi. Dindirmələrdən sonrakı boş vaxtlarında alman dilini öyrəndi və bu, sonralar onun xeyli əlindən tutdu. İ.R.Rəhimov həddi-büluğa çatmamış gənc kimi Peterburqdakı Litva qalasında üç həftəlik dustaqlığa,1869-da həbs edilib və universitetdən çıxarılaraq 5 il polis nəzarəti altında yaşayıb.
Zindandan çıxan I. Rəhimov Xarkovda yerləşməyi qərara aldı ki, universitet təhsilini davam edə bilsin. Xarkovda iş tapa bilmədi və çəkilməkdə olan Xarkov-Sevastopol dəmiryolu xəttində feldşer işləməyə məcbur oldu. O, bir müddət dəmiryolunun Melitopol sahəsində yaşadı. Rusiyada ali təhsilini davam etrdirə bilməyəcəyinə bir daha əmin olanİ.Rəhimov 1875-ci ildə Vyanaya gedərək Vyana Universitetinin tibb fakültəsinə qəbul olundu. Vyanadakı bahalıq və onun maddi baxımdan təminatsızlığı onu təhsilini davam etdirmək üçün kiçik universitet şəhəri olan Yenaya (Almaniya)köçməyə məcbur etdi. Tibb təhsilini başa vuran İ.Rəhimov Xarkova döndü. Onun siyasi əhval-ruhiyyəsini Rusiya-Avstriya sərhədindəki bir hadisə səciyyələndirir.Çar sərhədçiləri gənc həkimin çamadanından K.Marksın "Kapital" əsərini tapdılar.Kitab dərhal müsadirə olundu. Rəhimovun üzərində polis nəzarəti o, xaricdən qayıdandan sonra da bərpa edildi və 1917-ci ildəki fevral inqilabınadək davam etdi. İ.Rəhimova Qafqazda yaşamağa icazə verilmədi və o, Xarkovda yurd saldı. Doğma diyarına getmək üçün hər dəfə jandarmeriyadan icazə alması tələb olunurdu.1881-ci ildə həkim işləmək hüququ almaqdan ötrü o, Xarkov Universitetində həkim rütbəsinə imitahanlar verdi. İ.Rəhimov fiziologiya sahəsində elmi araşdırmalarla məşğul olmağa can atırdı. Bu sahədə ilk addımlarını tibb fakültəsinin məhkəmə təbabəti kafedrasında atdı.
Mustafa Mustafayev (filoloq)
Həyatı
O, 150-dən artıq elmi-nəzəri problemlərə həsr edilmiş məqalələrin, resenziyaların, monoqrafiyaların müəllifidir.
Mustafa Mustafayev 15 mart 2011-ci ildə Bakı şəhərində vəfat etmişdir.
İbrahim Rəhimov
Təhsil
17 iyul 1916-cı ildə İbrahim Rəhimovun 25 illik həkimlik və ictimai fəaliyyəti Saburov bağıda qeyd olundu. Yubilyarın ünvanına görkəmli alimlərdən, dostlarından və iş yoldaşlarından çoxlu təbriklər gəldi. Əməkdaşlarının dediklərinə görə,İ.Rəhimov olduqca geniş elmi zəkaya, böyük həkimlik təcrübəsinə malik idi. O,gənc psixiatr mütəxəssislərin bir neçə nəslini tərbiyə edib.
40 ildən artıq bir vaxtda Xarkov quberniyasının Zemskaya xəstəxanasında vicdanla çalışan İ.Rəhimov səhhəti ilə bağlı əlaqədar təqaüdə çıxanda, 1925-ci ildə xəstəxananın həkimləri Xarkov quberniya icra komitəsinə müraciət etmişlər ki,ona əməkdar əmək veteranı kimi fərdi təqaüd təyin edilsin və xəstəxananın fəxri konsultantı adı ilə təltif olunsun.1925-ci ildə İ.Rəhimov ağır xəstə ikən qızı Sona xanımın yanına gəlir, 2 il sonra onu doğma kəndi Dağkəsəmənə aparırlar. 1927-ci il apreli 3-də İ.Rəhimov canından artıq sevdiyi, ömür boyu həsrət qaldığı, yalnız son nəfəsində qovuşduğu doğma Azərbaycana vida deyərək gözlərini əbədi yumur.
Muzeyin Sənədli Mənbələr, Hədiyyələr və Xatirə Əşyaları Fondlarında görkəmli həkim İbrahim Rəhimovun materialları qorunmaqdadır. .
İbrahim öncə Tiflis gimnaziyasını qurtarıb (1859–1867); həmin ildə Moskva Univ. tibb fak. girib; "Narodnaya rasprava" təşk. üzvü olub,
1875-ci ildə Vyana Univ. tibb fak. girib, ancaq 1877-ci ildə Almaniyaya köçərək təhsilini Yena Univ-də başa vurub; 1880-də Rusiyaya dönüb, ancaq yolda sərhədçilər çamadanında Marksın "Kapital"ını tapdıqlarına görə yenə polis nəzarəti altına düşüb; Azərbaycana gəlməsinə icazə verilmədiyindən Xarkovda həkimlik edib, ağır xəstəykən 1925-də Bakıya köçüb; Sona xanım Vəlixanın atasıdır)
Cavan Aktyor Mükafatı
Cavan Aktyor Mükafatı - Əsası 1979-cu ildə ABŞ-də Maurin Draqon tərəfindən qoyulan hər il aktyorlara və aktrisalara verilən mükafatdır. .
NGC 3520
NGC 3520, Yeni Baş Kataloqda qeydə alınmış qalaktikadır. Göy üzündə Kasa bürcü istiqamətində yerləşir. E1/P tipli. tərəfindən ildə 66.04 sm (26 düymə) ölçülü  vasitəsilə kəşf edilmişdir.
Cavid Nuruyev
Cavid Əşirəf oğlu Nuruyev — Azərbaycan Silahlı Qüvvələrinin leytenantı, Vətən müharibəsi şəhidi.
Həyatı
Cavid Nuruyev 1998-ci il martın 3-də Şərur şəhərində anadan olub. 2015–2019-cu illərdə Heydər Əliyev adına Azərbaycan Ali Hərbi Məktəbində (AAHM) ali hərbi təhsil alıb.
Hərbi xidməti
Cavid Nuruyev 2019-cu ildən Azərbaycan Silahlı Qüvvələrinin sıralarında xidmət edirdi.
Azərbaycan Ordusunun leytenantı olan Cavid Nuruyev 2020-ci il sentyabrın 27-də Azərbaycan Silahlı Qüvvələri tərəfindən Ermənistan işğalı altında olan ərazilərin azad edilməsi və Azərbaycanın ərazi bütövlüyünün bərpa olunması üçün başlanan Vətən müharibəsi zamanı Tərtər rayonunun Suqovuşan qəsəbəsinin azadlığı uğrunda gedən döyüşlərdə savaşıb. Cavid Nuruyev oktyabrın 4-də Suqovuşan döyüşləri zamanı şəhid olub. Şərur şəhərinin Şəhidlər Xiyabanında dəfn olunub.
Azərbaycanın ərazi bütövlüyünün təmin edilməsi uğrunda döyüş əməliyyatlarına qatılan və hərbi hissə qarşısında qoyulmuş tapşırıqların icrası zamanı vəzifə borcunu şərəflə yerinə yetirdiyi üçün Azərbaycan Prezidenti İlham Əliyevin 15.12.2020-ci il tarixli Sərəncamına əsasən Cavid Nuruyev ölümündən sonra "Vətən uğrunda" medalı ilə təltif edildi.
Azərbaycanın ərazi bütövlüyünün bərpa edilməsi zamanı döyüş əməliyyatlarının rəhbəri olan, düşmənin canlı qüvvəsinin məhv edilməsində rəşadət göstərən, vəzifə borcunu ləqayətlə və vicdanla yerinə yetirdiyinə görə Azərbaycan Prezidenti İlham Əliyevin 15.12.2020-ci il tarixli Sərəncamına əsasən Cavid Nuruyev ölümündən sonra 3-cü dərəcəli "Vətənə xidmətə görə" ordeni ilə təltif edildi.
KamAZ-44108
Kamaz-44108-2001 — ci ildən 2014-cü ilə qədər daş Avtomobil Zavodu (Kamaz) tərəfindən istehsal olunan yolların bütün növləri üzrə yarımqoşqu ilə istismar üçün Rusiya sedel çəkmələri.
KamAZ 7560
KAMAZ-7850 ("platforma-o") — Rusiya Federasiyasının Müdafiə Nazirliyi üçün hazırlanmış çox böyük yük altında təkərli nəqliyyatçılar ailəsi. Bu, qitələrarası ballistik raketlərin işə salınması qurğuları üçün Belarus istehsalı olan MZKTT şassisinin mümkün dəyişdirilməsinə xidmət edir. Platforma-o, kamaz-7850 16x16 yükgötürmə qabiliyyəti 85 t şassi, KAMAZ-78509 12x12 yükgötürmə qabiliyyəti 60 t, çəkməçi KAMAZ-78504 8x8, aerodromlarda təyyarələrin hərəkəti üçün yarımqoşqu 90 t, KAMAZ-78508 8x8 daxildir. Bu ailə RS-24 "Yars"raketləri ilə işləmək məqsədi ilə hazırlanmışdır.
Elşad Eyvazlı
Elşad Eyvazlı — Azərbaycan Mətbuat Şurasının İdarə Heyətinin üzvü,, Azərbaycan Respublikası əməkdar jurnalisti
Həyatı
Eyvazlı Elşad Səməndər oğlu 1973-cü ildə Kəlbəcər rayonunda anadan olub. 1990-cı ildə Kəlbəcər rayonu Sarıdaş kənd orta məktəbini bitirib.
Ali təhsilini “Təfəkkür” Universitetinin jurnalistika fakültəsində bakalavr və magistatura mərhələləri üzrə başa vurub. Bakı Dövlət Universitetinin doktorantıdır.
Jurnalist fəaliyyətinə 1998-ci ildə “Azərbaycan gəncləri” qəzetində başlayıb. “Hər gün”, “Bizim əsr”, “Fədai”, “525-ci qəzet”, “Üç nöqtə”, “Xəzər” və başqa qəzetlərdə çalışıb.
2006-cı ildən Tərəfsiz (Parlament) Jurnalistlər Birliyinin sədridir.
01.09.2009-cu ildən “Modern” Media Qrupun direktoru, 01.03.2018-ci ildən “Azedu.az” Təhsil Saytının rəhbəridir.
2019-cu ildən mərkəzi ofisi Ankarada yerləşən və dünyanın 45 ölkəsində təmsil olunan GLOBAL JOURNALİSM COUNCİL beynəlxalq jurnalist təşkilatının xarici məsələlər üzrə Məclis sədridir.
Azərbaycan Yazıçılar Birliyinin üzvüdür.
Evlidir, iki övladı var.
KamAZ 6560
Kamaz-6560 — 2005-ci ilin yayında Moskvada 9-cu Beynəlxalq Avtomobil Sərgisində, daha sonra əbu-Dabidə keçirilən "IDEX 2005" silah və hərbi texnika sərgisində təqdim olunan ağır offroad şassi.
ZRPK 96K6 "Pantsir-C1"üçün şassi hazırlanmışdır. Hal-hazırda, maşın iki variantda 6560–43 dəyişikliklərində zavod tərəfindən istehsal olunur: xüsusi nəzarət qurğusunun (6560–3198-43) və bort yük maşını (6560–6610-43) quraşdırılması üçün şassi.
Tam kütləə yüklənərkən maşın 10 T-dən çox eksenel yüklərə malikdir, belə ki, ümumi istifadədə olan yollarda onun istifadəsi məhduddur. Avtomobil nəzarətsiz saxlanc zamanı istismar üçün nəzərdə tutulub. Zavod tərəfindən quraşdırılmış avtomobil resursu — 180–300 min km-dir. Yedəyə alınan qoşqunun tam Çəkisi 12000 kq, avtoqatarın tam Çəkisi 50000 kq-dır. Galiçian kran zavodunun maşın bazasında 50 tonluq özüyeriyən kranlar istehsal olunur:ox çıxışı ilə KS-65713 34,1 m və ən böyük yük anı 160 TM, KS-65715 ox çıxışı ilə 40 m və ən böyük yük anı ilə 170 TM.
Quşların yaşama yerləri
250px|thumb|right Dünyada 9000 növə qədər quş məlumdur. Onların ərazidə yerləşməsi ətraf mühit şəraitindən asılıdır. Yaşama şəraiti müxtəlif olan yerlərdə quş da çoxdur. Məsələn, Azərbaycanın ərazisi Rusiyanın ərazisinin cüzi bir hissəsi qədərdir. Lakin Rusiyada olan quş növlərinin yarıya qədəri Azərbaycan faunasına da daxildir. Bunlar yaşama yerinə görə bir sıra qrupa ayrılırlar. Ağaclıq və kolluq quşları; açıqlıq sahə quşları; sahil quşları; su quşları; sinantrop quşlar.
Açıq sahə quşları
Yerdə və qayada yaşayırlar (çəmənlikdə, yarımsəhra, səhra və başqa yerlərdə). Məsələn dovdaq, bəzgək, bağrıqara, dəvəquş və s. Açıqlıq quşları yerdə hərəkət edir, yerdə yuva tikir, yerdə özünü təhlükədən qorumaq üçün az vaxtda çox məsafə qət edə bilməlidir. Ona görə də bəzi növləri bərk qaçır, bəzi növləri sürətlə uçur, başqaları isə açıq yerdə möhkəm gizlənə bilir. Əsl qayalıq quşları qaya və yarğanların sıldırım divarlarına dırmana bilir: dırmanc, qaya cilovlusu və s. Bəzi quşlar əlçatmaz qaya üzərində yuva tikir, havada süzməklə ovunu axtarıb tapır və şığıyıb yerdən götürür (qartal, quzğun). Bir sıra quşlar açıq sahədə torpaqda özünə yuva qazır, ovunu isə havada tutur.
Sahil quşları
Bir sıra quşların həyatı çayların, göllərin və dənizlərin sahili ilə bağlıdır: qağayı, vağ, cüllütlərin çoxu və s. Bunlar ləpədöyən sahildə və ya bataqlıq yerlərdə qidalanır, su basmayan və gizli yerlərdə yuva tikir, dincəlir və gecələyirlər. Adalarda quşların yuvası təhlükəsiz olduğu üçün sahil quşları taman açıq yerdə yuva tikib nəsil verirlər. Sahil quşları suyun dərinliyinə baş vura bilmir.
Madonna Ansidey
Madonna Ansidey — İntibah dövrü İtaliya rəssamı Rafael Santinin 1505-1507-cı illərdə yağlı boya ilə işlədiyi əsər. Əsər Rafael Santinin Florensiya dövrünə aid edilir. "Madonna Ansidey" əsəri hal-hazırda Böyük Britaniyada, London şəhərindəki Milli sərgi salonunda saxlanılır.
KamAZ 5410
Kamaz-5410 — birinci nəsil Kamaz avtomobil xəttinin sovet və Rusiya sedel traktorudur. 1976-cı ildən 1997-ci ilə qədər daş Avtomobil Zavodu (Kamaz) istehsal edirdi.
Foton (peyk)
Foton (və ya Photon) iki ədəd Rusiya elmi peykinin və yenidən qurulan vasitə proqramlarının layihə adıdır. İnsansız olmasına baxmayaraq, dizayn Vostok kosmos stansiyasının kapsulasından hazırlanmışdır. Foton layihəsinin əsas məqsədi materialşünaslıq tədqiqatlarıdır, lakin bəzi missiyalar həmçinin biologiya, o cümlədən digər tədqiqat sahələri üzrə də təcrübə keçirir. Orijinal Foton seriyası 1985-dən 1999-cu ilədək Plesetsk kosmodromundan 12 ədəd buraxılmışdı. İkinci seriya, Foton-M adı altında, orijinal Foton üzərində dizayn dəyişikliklərindən sonra istifaə olunmağa başladı   və hələ də istifadə olunur. Bu günə qədər Foton-M-nin dörd başlanğıc xüsusiyyəti var.Birincisi 2002-ci ildə  Plesetsk kosmodromundan  buraxıldı və  müvəffəqiyyətsizliklə nəticələndi. Son üç, peyk 2005, 2007 və 2014-cü ildə Baykonur Kosmodromundan həyata keçirildi və hamısı uğurla nəticələndi. Həm Foton, həm də Foton-M seriyasında, Soyuz-U (11A511U və 11A511U2) raketləri raket vasitəsi kimi istifadə edildi. Foton-7 missiyasından başlayaraq Avropa Kosmik Agentliyi Foton proqramına tərəfdaş olmuşdur.
Foton-M
İlk Foton-M olan Foton-M1 Soyuz-U daşıyıcısında buraxılarkən uğursuzluqla nəticələndi. Lakin Foton-M2- nin qalxışı uğurlu nəticələndi. Foton-M3 14 sentyabr 2007-ci il tarixində Soyuz-U raketiylə Baykonur kosmodromundanQazaxıstandan qalxdı, Və daşıyıcı  26 sentyabr 2007-ci ildə    7:58 at GMT Qazaxıstanda Yerə uğurla endi.
OMSI Der Omnibussimulator
OMSİ Der Omnibussimulator — avtobus sürücüsü simulator janrında bir oyun. Alman m-R proqramı studiyası tərəfindən hazırlanmışdır.
İtalo Svevo
İtalo Svevo — italyan ədib və teatrşünast. Həyatının böyük bir qismini Triestdə keçirən Svevonun vacib işləri arasında Zenonun ağlı əsəri də vardır.
Həyatı
İtalo Svevo 1861-ci ildə Triest şəhərində təminatlı bir yəhudi ailəsində anadan olmuşdur. Fransisko və Alliqriya Şmitzin səkkiz övladının beşincisi olaraq dünyaya gəlmişdir. Svevo 12 yaşı olarkən Almaniyada Segnitz kollecində təhsil almağa yollandı. 17 yaşında Triestə qayıdarkən geridə qalan təhsilini Instituto Superiore Revoltella da davam etdirdi. 1880-ci ildə ailə şirkətinin iflas etməsi və atasının sağlamlığında promblemlərin yaranması səbəbindən təhsilini yarımçıq qoyaraq bankda işə düzəlmişdir. 1892-ci ildə öz vəsaiti hesabına ilk romanı olan Una Vita -yayımlanır. Nəşr olunan ilk kitab oxucuların və tənqidçilərin marağına səbəb olmadı. 1892-ci ildə atasının və 1895-ci ildə anasının ölümündən sonra xalası qızı Livia Veneziani ilə ailə hayatı qurmuşdur. Həmin dövrdə bankdakı işindən ayrılaraq qaynatasının yanında işləməyə başlamışdır. 1898-ci ildə ikinci kitabı Senilità nəşr olundu və o da eyniylə diqqəti cəlb etməmişdir.
1907-ci ildə Triest-də inglis dili müəllimi işləyən Ceyms Coys ilə tanış olmuş və ömrünün sonuna qədər onunla dostluq etmişdir. Sonrakı illərdə isə Freyd-in gördüyü işlərdən təsirlənmişdir. Bu təsir 1919-cu ildə yazmağa başladığı və 1923-cü ildə nəşr etdirdiyi La coscienza di Zeno əsərində də hiss olunurdu. Bir neçə illik sükutdan sonra kitab diqqətləri cəlb edərək ədəbi tənqidçilər arasında müxtəlif müzakirələrə səbəb oldu. 1928-ci ildə Zenonun ağlı əsərinin davamı olaraq dördüncü romanı İl vecchione o Le confessioni del vegliardo-nu yazmağa başladı, amma elə həmin ildə Motta di Livenza-da avtomobil qəzasında həyatını itirdi.
Kirovski rayonu (Rostov-na-Donu)
Tarixi
Rayonun tarixi taleyi onunla bağlıdır ki, rayon Rostov-na-Donu şəhərinin əsas hissəsində təşkil edilmişdir. Məhs burada 1749-cu ildə şəhərin əsası qoyulmuşdur. Burada təbii su mənbəyi olmuşdur ki, ondan hətta I Pyotr belə içmişdir. Rayon ərazisində yerləşən Sedov küçəsi Rostov-na-Donu şəhərinin ən böyük və mərkəzi küçələrindən olmuşdur.
Ərazi şəhər tarixinin bir çox mühüm hadisələrinə sahidlik etmişdir. Artıq XVIII əsr Rostov güçlü müdafiə və ticarət şəhəri funksiyasını oynayırdı. Buradan xaricə kənd təsərrüfatı malları, dəmir məmulatları ixrac edilirdi. Rusiyanın cənubunda mühün ticarət limanlarından olmuşdur. 1857-ci ildə şəhərdə ilk sənaye müəssisəsi yaranmışdır.
İqtisadiyyat
Kirovski rayonunda 40 bank təşkilatına aid ofis fəaliyyət göstərir: «Çentr-İnvest», «Yuq-Zapadnı bank», «Stela-Bank» və b. Üstəlik burada 913 ticarət, 263 ictimai qidalanma və 274 ictimai xidmət obyektləri vardır. Rayonda fəaliyyət göstərən iri şirkətlərdən «Donski Tabak» bütün Rudiya ərazisinfə uğurlu fəaliyyət göstərən şirkətlərdəndir.
Mədəmiyyət
Zəngin mədəni irsə sahib rayon onu göz bəbəyi kimi qoruyur. Burada Musiqili teatr, Vilayət filormoniyası, Vilayət Diyarşunaslıq muzeyi, Don ictimai kiyabxanası, Buverestnik kinoteatrı, kino evi kimi iri mədəni obyektlər fəaliyyət göstərir. Şəhərdə böyük şöhrət tapmış «Briz» və «Volna» hovuzları vardır. Şəhərin ən görməli yerlərindən biri Qazetnı küçəsindəki ictimai ayaqyoludur.
Təhsil
Rayon ərazisində çoxlu ali təhsil ocaqları vardır. Misal Rostov Dövlət Universiteti, Novorassiysk Dövlət Dənizçilik Akademiyyası və s. Burada 10 məktəb və 18 məktəbəqədərki müəssisə fəaliyyət göstərir.
Arxitekturası
Kirovski rayonu özünün unikal arxitektur xüsusiyyətləri ilə seçilir. Burada çoxlu sayda çoxlu sayda mədəni, arxitektur və tarixi abidələr vardır. Onların böyük əksəriyyəti XIX əsrə aiddir. 2003-cü ildən yaşayış mələllələrinin modernləşdirilməsi xətti götürülmüşdür. Bu nəyinki qəzalı binaların aradan qaldırılmasına həmdə infrastrukturun yaxşılaşdırılmasına imkan verəcəkdir.
Koreya Konstitusiya Məhkəməsi
Status
Konstitusiya, Qanunverici, İcra və Məhkəmə sistemlərindən başqa ayrı bir fəsildə Konstitusiya Məhkəməsinin müstəqil statusunu və səlahiyyətini təmin edir. Hakimiyyət bölgüsünə görə, Məhkəmə Milli Məclis, Prezident və Ali Məhkəmə ilə birlikdə Konstitusiya ilə verilmiş səlahiyyətini həyata keçirir və onu xalqın digər ali qurumları ilə bərabər edir. Ümumiyyətlə Cənubi Koreyadakı Konstitusiya Məhkəməsinin ilk növbədə Avstriya və Almaniyadakı konstitusiya məhkəmələrinə istinad etdiyi güman edilir.
Konstitusiya mübahisələri üçün son vasitə
Konstitusiya Məhkəməsi, nizamnaməyə konstitusiya baxışı, konstitusiya şikayətləri, hökumət qurumları arasındakı səlahiyyət mübahisələri, yüksək vəzifəli dövlət məmurlarının impiçmenti və siyasi partiyaların ləğvi ilə bağlı səlahiyyətlərə malikdir. Yuxarıda göstərilən məsələlərlə bağlı Konstitusiya Məhkəməsinin qərarı bütün dövlət qurumlarını və yerli özünüidarə orqanlarını bağlayır və şikayət edilə bilməz.
Məhkəmə orqanları
Məhkəmə qanuni prosedurlarla Konstitusiyanı qoruyur. Məhkəmə, nizamnamələrin konstitusiyaya uyğunluğu, impiçment, siyasi partiyanın ləğvi, səlahiyyət mübahisələri və konstitusiya şikayətləri zamanı, Konstitusiya mübahisələrini həll etmək və onun pozulmasının qarşısını almaq üçün Konstitusiyanı şərh edir və tətbiq edir.
Dövlət orqanlarının yoxlanılması
Əgər qanunverici orqan konstitusiyaya zidd hesab edilən bir qanun qəbul edərsə, Məhkəmə, nizamnamələrin konstitusiyaya uyğunluğuna dair qərar verərək, qanunu etibarsız sayır. İctimai gücdən sui -istifadə edən İcra Hakimiyyətinin və ya Məhkəmə hakimiyyətinin yüksək rütbəli məmurlarına impiçment verib -verməmək barədə qərar verə bilər. Partiya demokratiyanın əsas qaydalarına zidd hərəkət edərsə, siyasi partiyanın ləğvi barədə də əmr verə bilər.
Tərkib
Məhkəmədə doqquz hakim işləyir və hamısı Prezident tərəfindən təyin olunur. Vəzifələrdən üçünü birbaşa Prezident təyin edir. Qalan altı vəzifədən üçü Ali Məhkəmə Başçısı tərəfindən irəli sürülən namizədlərdən, üçü isə Milli Məclis tərəfindən seçilən namizədlərdən təyin edilir. Bundan əlavə, məhkəmənin rəhbəri Milli Məclisin razılığı ilə Prezident tərəfindən seçilir. Hakimlərin bele seçilməsi əslində bitərəfliyə zəmanət verə bilib bilməyəcəyi sualı altındadır. Çünki Prezidentin özü tərəfindən təyin olunan üç hakimdən başqa, Prezident tərəfindən təyin olunan Ali Məhkəmənin başçısı da üç hakimin namizədliyini irəli sürür; bu, Prezidentin doqquz hakimdən altı üzvünə birbaşa və ya dolayısı ilə təsir etməsi deməkdir. Bundan əlavə, bu, Prezident tərəfindən təyin edilən məhkəmə rəisinin Prezidentlə əməkdaşlıq edə biləcəyinə dair şübhələr yaradır. Konstitusiya Məhkəməsi hakimlərinin Konstitusiyanın 112 -ci maddəsinin 2 -ci bəndinə əsasən siyasi partiyalara qoşulması və siyasi fəaliyyətlə məşğul olması qadağandır. Bundan əlavə, Konstitusiya Məhkəməsi hakimlərinin bizneslə məşğul olması, digər dövlət vəzifələrini tutması və başqa işlə məşğul olması qanunla qadağandır.Hakimlərin 70 yaşında təqaüdə çıxması tələb olunur.
Məhkəmə idarəsi
Məhkəmənin inzibati işləri Məhkəmə Administrasiyası tərəfindən idarə olunur və nəzarət olunur. Baş katib, hazırda Park Jong Mun, Prezidentin rəhbərliyi altında, Məhkəmənin inzibati işlərinə nəzarət edir, səlahiyyətləri daxilində olan dövlət işçilərinə rəhbərlik edir və onlara nəzarət edir və Məhkəmə ilə bağlı açıqlamalar vermək üçün Milli Məclisin iclaslarına və ya kabinet iclaslarına qatılır. Baş Katibin müavini Baş Katibə kömək edir və baş katib bəzi səbələrdən vəzifələrini yerinə yetirə bilmədikdə onun adından çıxış edir. Məhkəmə Administrasiyası Planlaşdırma və Koordinasiya Bürosu, İdarəetmə Bürosu, Qərar İşləri Bürosu, Məlumat və Materiallar Bürosu və İctimai Məlumat Bürosunun icraçı direktorundan ibarətdir. Planlaşdırma və Əlaqələndirmə Bürosu böyük planlar qurmaqdan, büdcə tərtib etməkdən və mühasibat aparmaqdan, işlərin qiymətləndirilməsindən və yoxlanılmasından, Məhkəmə qaydalarının qüvvəyə minməsindən və dəyişdirilməsindən, beynəlxalq əlaqələrin və mübadilənin əlaqələndirilməsindən məsuldur. İdarəetmə Bürosu hadisələr, protokol, məhkəmə binası təhlükəsizliyi, obyekt idarəçiliyi, satınalma, məsrəflər, İK və təlimlər, yeni tikilən bina və məhkəmə binasının genişləndirilməsi və qurğuların təmirindən məsuldur. Məhkəmə İşləri Bürosu, Məhkəməyə göndərilən işlərə baxılması, dövlət qulluğu və ictimaiyyətə məlumat verilməsi, konstitusiya mühakimə sisteminin təkmilləşdirilməsi və ya inkişafı, arxivlərin qorunması və idarə edilməsindən məsuldur. Məlumat və Materiallar Bürosu, konstitusiya mühakiməsi ilə əlaqədar materiallar toplayır və nəşr edir, İT layihələrinə nəzarət edir və kitabxananı idarə edir. İctimai Məlumat Bürosunun İcraçı Direktoru xəbər buraxılışlarını hazırlayır və yayır, əhəmiyyətli hadisələr və hadisələr haqqında məlumat verir, tanıtım materialları hazırlayır və məhkəmə binası tur proqramı həyata keçirir.
Məruzəçi Hakimlər
Məruzəçi hakimlər 10 il yenilənə bilən müddətində xidmət bilərlər və 60 yaşında təqaüdə çıxarlar. Yeni təyin olunmuş məruzəçi hakim, hesabat dövrü ərzində gördükləri işlər nəzərə alınmaqla, məruzəçi hakim təyin edilməzdən əvvəl, xüsusi bir dövlət məmuru olaraq üç il hakim köməkçisidir. Məruzəçi hakimlər iki qrupa bölünür. Bunlardan biri, ədliyyə orqanlarına təyin edilmiş və konstitusiya şikayətlərinə, habelə tam heyətə ayrılan işlərə ilkin baxılmasından məsul olanlardan ibarətdir. Digəri, Hakimlərə təyin edilməyənlərdən ibarətdir və ixtisaslaşmış sahələrin alt qruplarına ayrılır.
Yurisdiksiya
Əsasnamələrin konstitusiyasına dair qərar. Bu sistem Məhkəmə tərəfindən konstitusiyaya zidd olan hər hansı bir qanunu ləğv edən bir sistemdir. Konstitusiyanı ixtiyari qanunvericilikdən qorumaq üçün bir mexanizm təmin etməklə konstitusiya mühakiməsinin əsas tərkib hissəsidir.
Konstitusiya şikayəti
Konstitusiya şikayəti, Konstitusiya ilə təmin edilmiş əsas hüquqları dövlət orqanları tərəfindən pozulduğu hər kəsin Konstitusiya Məhkəməsinə şikayət edərək kömək istəyə biləcəyi bir sistemdir. Həm fiziki, həm də hüquqi şəxs konstitusiya şikayəti verə bilər. Məhkəmə yurisdiksiyasının digər qərarlarında, Milli Məclis, Administrasiya, adi məhkəmələr və ya yerli hökumətlər iddiaçı olsa da, bir şəxs əsas hüquqların pozulması üçün birbaşa çarəni axtarmaq üçün konstitusiya şikayətində iddiaçı olur. Buna görə də, bu əsas hüquqları təmin etmək üçün əsas mexanizmlərdən biridir. Konstitusiya şikayətinin tətbiqi ilə demokratiya irəliyə doğru əhəmiyyətli bir addım atdı və bu da konstitusiya mühakimələrinin təbliğinə kömək etdi.
İmpiçment haqqında qərar
Ümumi hüquq sistemi çərçivəsində təqib və ya intizam tənbehinə məruz qalmayan idarə və ya məhkəmə orqanlarının yüksək rütbəli məmurları impiçment qərarına məruz qala bilərlər. Milli Məclis, statusu qanunla zəmanət verilən məmurların xidməti vəzifələrini yerinə yetirərkən ağır cinayət törətdikləri aşkar edildikdə impiçment təklifi qəbul edir və aşağıdakı impiçment qərarı həmin şəxsləri vəzifələrindən uzaqlaşdırır. Bu sistem Konstitusiyanı bu cür yüksək rütbəli məmurlar tərəfindən pozulmaqdan qoruyur.
Siyasi partiyanın ləğvi ilə bağlı qərar
Siyasi partiya, insanların siyasi iradə və niyyətlərinin formalaşmasına böyük təsir göstərir. Əgər məqsəd və fəaliyyətləri Konstitusiyada göstərilən demokratiyanın əsas qaydalarına ziddirsə, siyasi partiya ləğv edilməlidir. Bu səlahiyyət, Konstitusiyanı qorumaq və siyasi partiyaları İcra Hakimiyyətinin ixtiyari qərarlarından qorumaq üçün Konstitusiya Məhkəməsinə həvalə edilmişdir.
Dava sayı
Konstitusiya Məhkəməsi tərəfindən icra olunan işin <il təsnifatı - iş kodu - irəliləmə nömrəsi> şəklində iş nömrəsi var. Məsələn, 26 dekabr 2013-cü il tarixli "Prezidentə qarşı böhtan iddiası" iddiasının iş nömrəsi "2009Hun-Ma747" dir.
İl təsnifatı
Bu, işin hesablandığı gündür. 2000 -dən əvvəl, ildən sonra yalnız iki rəqəm, ildən sonra isə dörd rəqəm.
Dava kodu
Davaya daxil olan işin təsnifatıdır. İki hərfdən ibarətdir, ilk hərf "Hun" dır. Bu, Konstitusiya Məhkəməsinin bu işdən məsul olduğunu bildirir. İkinci məktub 'Ka' dan 'A' ya (Ka, Na, Da, Ra, Ma, Ba, Sa, A) ibarətdir. Konstitusiya Məhkəməsinə gəldikdə, Koreya Respublikası Konstitusiyasının 111 -ci maddəsinin 1 -ci bəndinin qaydasında "Ka" dan "Ba" ya qədər olmalıdır. Başqa sözlə, məhkəmənin tələbi ilə konstitusiyaya zidd olan qanunun mühakiməsinə "Ka" təyin edildikdə, "Na", impiçment qərarının işinin qərarıdır, "Da" məhkəmə işinin qərarıdır. Siyasi partiyanın ləğvi və 'Ra', Dövlət orqanları arasında, Dövlət orqanları ilə yerli hökumətlər arasında və yerli hökumətlər arasındakı yetkinlik mübahisələrinə dair qərardır. Konstitusiya Məhkəməsi Qanununun 68 -ci maddəsinin 1 -ci bəndinə əsasən Konstitusiya Apellyasiyası "Ma", Konstitusiya Məhkəməsi Qanununun 68 -ci maddəsinin 2 -ci bəndinə əsasən "Ba" dır. Əlavə olaraq, müxtəlif tətbiq halları 'Sa' və müxtəlif xüsusi hallar 'A' ilə müşayiət olunur.
Proqress nömrəsi
Progress nömrələri il ərzində hesabın alınma vaxtına görə ardıcıllaşdırılmalıdır.
Istinadlar
https://english.ccourt.go.kr/site/eng/main.do http://search.ccourt.go.kr/ths/bk/ths_bk0201_P1.do?cid=05030802&seq=10016&cname=헌법논총&eventNo=&pubFlag=0&eventNum=&selectFont=normal&showHide= https://web.archive.org/web/20171201040026/https://www.ccourt.go.kr/cckhome/ecourt/main.do https://english.ccourt.go.kr/site/eng/jurisdiction/caseLoadStatic.do
Güllərim (mahnı)
Güllərim — sözləri Nəbi Xəzriyə, musiqisi Arif Məlikova aid Azərbaycan mahnısı. Mahnının ilk ifaçısı Zeynəb Xanlarovadır. Sonralar mahnı Nisə Qasımova və Brilliant Dadaşovanın ifasında da özünəməxsus məşhurluq qazanıb.
Yaranma tarixi
1974-cü ildə Azərbaycan Dövlət Akademik Milli Dram Teatrında Nəbi Xəzrinin "Əks-səda" pyesi hazırlanır. Tamaşanın quruluşçu rejissoru Əşrəf Quliyev, bəstəkarı isə Arif Məlikov olur. Əsərin məzmununa görə qəhrəmanlardan biri – taleyi gətirməmiş Çinarə Bakıda xəstəxanada müalicə alarkən öz hisslərini, həyatındakı gərgin məqamları ifadə edən bir mahnı oxumalıdır. Mahnının adı isə "Güllərim"dir. Mahnın oxunması, bəstəkar Arif Məlikovun seçimi ilə Zeynəb Xanlarovaya həvalə edilir.
Çinarə Köçərli
Çinarə Köçərli (tam adı: Çinarə Mahir qızı Köçəriyeva) — azərbaycanlı yazıçı   ; uşaq hekayələri yazarı  ; Azərbaycan Yazıçılar Birliyinin üzvü;
Güllərim (mahnı)
Yaranma tarixi
Mahnı işlənib hazırlandıqdan sonra lent yazısının bir nüsxəsi Azərbaycan Radiosuna təhvil verilir, bir nüsxəsi də tamaşada istifadə edilmək üçün teatra göndərilir. Lakin tamaşada həmin yazıdan istifadə olunmur. Yaradıcı heyət, tamaşada bu mahnını Çinarə rolunun ifaçısı – gənc aktrisa Sevil Xəlilovanın özü tərəfindən ifa edilməsini təklif edir. Sonralar aktrisa Sevil Xəlilova etiraf edib ki, radioda bu mahnını Zeynəb Xanlarovanın ifasında eşidərkən qəribə hisslər keçirirmiş.
Sözləri
Nəqərat:
Çinarə Köçərli
10-dan çox uşaq kitabının müəllifi və "Ting" nəşriyyatının təsisçisidir.
Həyatı
Çinarə Mahir qızı Köçəriyeva 1985-ci ildə anadan olub. 2004-cü ildə Azərbaycan Dövlət İqtisad Universitetinin "Marketinq" fakültəsini "Reklam işi" ixitisası üzrə bitirib. Dizayn proqramları (Corel Draw, Photoshop, AutoCad, 3DxMax, ArchiCad) üzrə ixtisaslaşıb. Rus dili, İngilis dili, Ərəb dili olmaqla 3 əcnəbi dil bilir. 2006-cı ildə "İdeal" dizayn mərkəzinin təsisçisi olub.
2009-cu ildə Ərəb dilinin qrammatikası və dili üzrə təhsil alıb, ixtisaslaşıb. 2012-ci ildə uşaqlar üçün ilk rəngli illüstrasiyalı "Ərəb Əlifbası" kitabı nəşr edilib. Bu kitab həmçinin Azərbaycan Respublikası Prezidentinin İşlər İdarəsinin Prezident Kitabxanasının fonduna daxil edilib. 2013-cü ildə şəkilli hekayələrdən ibarət, uşaqlar üçün "Hədislərlə 100 hekayə" kitabı nəşr edilib. 2015-ci ildə uşaqlar üçün, şəkilli "Ərəb əlifbasını yazmağı öyrənirəm" kitabçası nəşr edilib. 2016-cı ildə uşaqlar üçün şəkilli hekayələrdən ibarət "Peyğəmbərlər" kitabı nəşr edilib.
2016-cı ildən Azərbaycan Yazıçılar Birliyinin üzvüdür.
2017-ci ildə Odlar Yurdu Universitetinin Marektinq fakültəsinin magistr dərəcəsini ingilis dilində fərqlənmə ilə bitirib. Həmin ildə doktoranturaya qəbul olub. "Qeyri-Neft Sektorunun İnkişafı" adlı dərslikdə "Marketinq tədqiqatının nəzəri-metodoloji əsasları" fəslinin və bir çox məqalələrin müəllifidir. Hal-hazırda doktoranturanın dördüncü kursunda oxuyur.
2017-ci ildə "The Albert Ellis İnstitute"-un psixologiya təlimi üzrə sertifikatını almışdır. 2017-ci ildə "Psixoloji Konsultasiya Bacarıqları Təməl Təlimi"ni bitirərək, Tətbiqedici Mütəxəssis adını almışdır.
2017–2018 ci illərdə Azad Azərbaycan Televiziyasında "Zərif Qəhrəman" verilişində bir il müxtəlif mövzülarla hər həftə efirdə çıxış etmişdir.
2018-ci ildə Malayziyada keçirilən İslam Ölkələri Konfransında ölkəni "Azərbaycanda İslam kadrlarının hazırlanması" mövzusunda ingilis dilində təmsil edib.
2018-ci ildə "Fitrə Zəkatı" adlı qısa hekayəsinə qısametrajlı bədii film çəkilmişdir.
2019-cu ildə "Ərəb dili", 1-ci sinif, dərslik, "Ərəb dili", 1-ci sinif, iş dəftəri, "Marya işıltısı" həşəratlara aid uşaqlar üçün nağıl kitabı nəşr edilib. 2020-ci ildə İslam peyğəmbəri Məhəmməd peyğəmbərin həyatından bəhs edən "Muhəmməd peyğəmbər" kitabı nəşr edilib.
27 sentyabr 2019-cu ildə Azərbaycan Respublikası Mədəniyyət Nazirliyinin təşkil etdiyi VI Bakı Beynəlxalq Kitab Sərgisi — Yarmarkasının "Şərq-Qərb" nəşriyyatının stendində Çinarə Köçəriyevanın "Marya işıltısı" kitabının təqdimatı	keçirilib.
2020-ci ildə ""Milli dəyərimiz Kəlağayıdan hicablı xanımlar üçün "Əbaya" tərzli geyim" kolleksiyası ideyası ilə geyimlər təqdim edib.
2021-ci ildə "Marya işıltısı" adlı nağıl kitabı əsasında rəssamı Mərziyə Tağıyeva olan 47 dəqiqəlik 2D formatda cizgi filmi hazırlanmış və 17 dekabr 2021-ci ildə "Ting" nəşriyyatının "Ting Az" rəsmi YouTube kanalında yayımlanmışdır.
Həmin ildə "Ting" nəşriyyatında 112 səhifə həcmində (I cild) çapdan çıxan "44 gün Qarabağda" adlı uşaqlar üçün hekayələr kitabında müxtəlif yaşlı uşaqların əzizlərinin — ata, baba, əmi, dayı, qardaş və digərlərinin 44 günlük Vətən müharibəsindəki qəhrəmanlıqları, döyüş yolundan bəhs edən hekayələr toplanıb. Kitabda hərbi rütbələr, döyüşdə istifadə edilən texnikalar haqqında geniş məlumatlar və onların təsvirləri də yer alıb, eləcə də, Qarabağ torpaqlarının işğal və azad olunma tarixləri qeyd edilib. 3 cildlik nəzərdə tutulan "44 günlük Qarabağda" adlı kitab 1-ci və 2-ci cildlərin hər birində 16, 3-cü cildində isə 12 hekayə olmaqla 44 hekayədən ibarətdir. Mədəniyyət Nazirliyinin dəstəyi ilə 7 ci Beynəlxalq Kitab sərgisində Baku Expo mərkəzdə kitabın reklam çarxı göstərilməklə qazi və şəhid övladlarının iştirakı ilə geniş təqdimatı keçirilmişdir. Hazırladığı Vətənpərvərlik dizaynında olan stendi "İtV","SpaceTV","CBC" kimi kanalların diqqətini çəkmiş və reportaj hazırlanmışdır. dizayn Sumqayıt Mərkəzləşmiş Kitabxananın dəvəti ilə Heydər Əliyev Mərkəzində 44 gün Qarabağda kitabının təqdimatı keçirilmişdir. Gəncə Regiaonal İdarəsinin dəvəti ilə Gəncədə 44 Gün Qarabağda kitabının təqdimatı keçirilmişdir. Samux rayonu mərkəzləşdirilmiş kitabxananın dəvəti ilə 44 gün Qarabağda Kitabının təqdimatı keçirilmişdir.
8 aprel 2022-ci ildə "Beynəlxalq cizgi filmləri günü" münasibətilə Sumqayıt RMİ Sumqayıt şəhər MKS-nin S. Vurğun adına Mərkəzi Kitabxanasının Uşaq şöbəsi 45 nömrəli uşaq bağçasında "Danışır nağıllar, göstərir ekran!" adlı "cizgi saatı" keçirib. Tədbirdə uşaq yazıçısı Çinarə Köçərlinin "Marya işıltısı" kitabı əsasında hazırlanan cizgi filmi nümayiş olunub.
Rus dili, İngilis dili, Ərəb dili olmaqla 3 əcnəbi dil bilir.
Ailəlidir, 4 övladı var.
100 Hekayə hədislərlə
70px|thumb|right|3-cü nəşr "100 Hekayə hədislərlə" (uşaqlar üçün) — Kitabda qəhramanı Əli adlı uşaq olan 100 hekayə vardır. Hər hekayə onu anlatan illüstrasiya ilə müayət olunur. Rəngli və şəkilli bu kitab uşaqların illərdir ki sevimlisidir. Odur ki kitab 3-cü dəfə nəşr edilmişdir. Kitabın ən faydalı tərəfi odur ki, hər bir hekayədə uşaqlarınız İslam Peyğəmbərinin (Allahın ona salavat və salamı olsun) hədisini öyrənmiş olacaqlar. Ədəb qaydaları adlı bölümdə isə nümunəvi davranış qaydalarını, məkan və zamandan asılı olaraq müxtəlif duaları həm ərəbcə həm ana dilimizdə öyrənəcəklər. Kitabın sonunda hər bir hədisin mənbəsi qeyd edilmişdir. Lüğət hissəsində isə çətin sözlərin izahı verilmişdir.
Ərəb əlifbası
70px|thumb|left|1-ci nəşr "Ərəb əlifbası" – İslam ensiklopediyası da adlandırıla bilər. Kitabda uşaqlarınıza İslam dini haqqında ilkin bilikləri vermək üçün uşaq dilində yazılmış məlumatlar vardır. Eyni zamanda elmi məlumatlar və peyğəmbərlər haqqqında məlumatlar vardır. Kitabda ərəb hərflərini və rəqəmlərini əyləncəli şəkildə öyrənmək üçün tapşırıqlar və testlər mövcuddur. Kitabdakı şeirlər uşaqlarınızın dillərinin əzbəri olacaqdır.
Peyğəmbərlər
70px|thumb|right|1-ci nəşr "Peyğəmbərlər" (uşaqlar üçün) — Uşaqlar üçün yazılmış kitabda Qurani- Kərimdə haqqında danışılan bütün peyğəmbərlərin həyatını əks etdirən hekayələr yer almışdır. Hər bir hekayənin özünə aid təsvir edilmiş illüstrasiyaları vardır. Bu övladlarınızın oxuduqlarını fikirlərində daha yaxşı canlandırmalarına kömək edir. Hər peyğəmbərin həyatını əhatə edən şeirlər də kitabda yer almışdır. Kitabdakı krassvordlar tarixi məlumatların yaddaşda həkk edilməsinə yardım edir. Kitabın sonundakı mənbə bölməsində hər bir hadisənin Qurani- Kərimdəki ayələrlə isnadı qeyd edilmişdir. Lüğət bölməsində isə terminlərin izahı verilmişdir. Qalın üzlü, nəfis tərtibatlı, rəngli, illüstrasiyalı bu kitab çox səhifəli olsa da uşaqlarınız onu oxumaqdan yorulmayacaqlar. Kitab 10 yaşdan yuxarı uşaqlar üçün nəzərdə tutulmuşdur.
Marya İşıltısı
70px|thumb|left|1-ci nəşr "Marya işıltısı" (nağıl) — Həşəratlardan bəhs edən rəngli illüstrasiyalı uşaqlar üçün nağıl. Şəkillərlə müşayət olunan nağıllarda həşəratların yaşayışı, qidalanması haqqında dəqiq elmi məlumatlar və uşaqlar üçün tərbiyəvi nüanslar kiçik uşaqların rahat anlayacağı dildə əks etdirilmişdi. Terapevtik sayılan nağıl övladlarınızda həşərat fobiyasını götürməyə və tərbiyəni aşılamağa fokuslanmışdır. Marya adlı qəhrəmanla həşəratlar aləminə səyahət etmək uşaqlar üçün çox əyləncəli olacaq!
Ərəb dili (dərslik)
100px|thumb|right|1-ci nəşr "Ərəb dili 1" Dərslik (uşaqlar üçün) — Ərəb hərflərini öyrədən interaktiv kitab! Hər bir hərfi və rəqəmlərini ayrı-ayrılıqda yazılışı və səslənməsi ilə öyrədir! Hər hərfi öyrədən səhifədə ərəb əlifbasına xas olaraq hərfin əvvəldə, ortada, sonda işlənməsi ilə verilmişdir. Hər söz şəkillərlə təsvir edilmişdir. Bu uşaqların çoxlu sayda ərəbcə sözlər əzbərləməsinə kömək edir. Hər beş hərfdən bir geniş şəkildə tapşırıqlar, testlər verilmişdir. Bu hərflərin adlarının, yazılış qaydasının, hərəkələrin, oxunuşunu daha yaxşı həkk edilməsinə yardım edir. Sonda hər bir sözün lüğəti təqdim edilimişdir. Hər hərfə aid geniş mətnlər uşaqların ərəb dilində sürətli oxumasına kömək edəcəkdir. Rəngli şəkilli bu kitab ərəb əlifbasını ana dilimiz qədər uşaqlara əlçatan edəcəkdir!
Ərəb dili (iş dəftəri)
100px|thumb|left|1-ci nəşr "Ərəb dili" İş dəftəri (uşaqlar üçün) — Ərəb hərflərini şəkillərlə öyrədir. 3 yaşlı uşaqlara belə ərəb hərflərini və rəqəmlərini rahatlıqla öyrətməyi mümkün edir. Rəngləməklə əyləncəli şəkildə hərfləri öyrənən uşaqlar, bununla yanaşı hüsnüxətt olaraq qırıq xətlərdən keçərək yazmağı da öyrənirlər. Hərflərlə yanaşı hərəkələri də öyrədir.
Muhəmməd Peyğəmbər
100px|thumb|right|1-ci nəşr "Muhamməd peyğəmbər" (uşaqlar üçün) — İslam peyğəmbəri Muhamməd peyğəmbərin (Allahın ona salavat və salamı olsun) həyatından bəhs edən rəngli, illüstrasiyalı kitabdır. Peyğəmbərin dünyaya gəlməsindən ölümünə qədər bütün həyatını və İslam tarixini əks etdirən, uşaqların anlayacağı dildə yazılmış hekayələrdən ibarətdir. Kitabdakı təsvirlər o dövrə səyahət etməkdə uşaqlarınıza yardımçı olacaq. Kitabdakı hekayələrə aid yazılmış şeirlər kitabı daha da maraqlı edir. İslam peyğəmbərinin gördüyü nəcib, xeyirxah işlər də kitabda ayrıca bölmə olaraq hekayələrdə əksini tapmışdır. Kitabda Xronologiya bölümü tarixi hadisələrin xronologiyasını əks etdirir. Mənbə bölümündə isə hekayələrin əsaslandığı isnad mənbə əks edilmişdir. Lüğət bölümündə isə kitabdakı sözlərin izahı verilmişdir. Qalın qabığlı, rəngli və nəfis tərtibatlı kitab sizin üçün çox gözəl və faydalı hədiyyə seçimi ola bilər!
Hə-şə-rat-lar a-lə-min-də
100px|thumb|left|1-ci nəşr "Hə-şə-rat-lar a-lə-min-də" — hecalarla özün oxu" — nağıldakı sözlər hecalı şəkildə yazılmışdır. Oxumağı yeni öyrənmiş uşaqların səlis oxuya bilməsi üçün nəzərdə tutulmuşdur. Şəkillərlə müşayət olunan nağıl maraqlı olması ilə yanaşı, həşəratlar haqqında faydalı məlumatları öyrədir. Həşəratları uşaqlara tanıdır.